SKRIFTLIG FORESPOERGSEL E-0588/96 af José García-Margallo y Marfil (PPE) til Kommissionen (11. marts 1996)

Om: Import af keramik fra Kina

Kommissionen anbefalede i december 1995 en forhoejelse paa 10% af de nuvaerende importkvoter for keramiske produkter fra Kina. Dette forslag blev ikke accepteret af Raadets repraesentanter i det saerlige handelsudvalg, der igen behandler spoergsmaalet den 28. februar 1996.

De kinesiske produkter giver anledning til illoyal konkurrence af tre grunde:

for det foerste saelges de, naar der er brug for fremmed valuta, til en pris, der ikke daekker produktionsomkostningerne; for det andet er isaer loenomkostningerne kunstigt lave; for det tredje kopierer mange producenter et europaeisk design, og de kan derfor saelge deres produkter meget billigere end originalen.

Under disse omstaendigheder er fastholdelsen af de nuvaerende importkvoter langt fra nogen protektionistisk foranstaltning, men derimod en maade at sikre »overensstemmelse med princippet om en aaben markedsoekonomi med fri konkurrence«, jf. traktatens artikel 3 A, stk. 2.

Paa denne baggrund bedes Kommissionen besvare foelgende:

Har Kommissionen kendskab til de forhold, der bestemmer omkostningerne i forbindelse med produktion af keramik i Kina?

Har Kommissionen kendskab til den kopiering af originalt europaeisk design paa dette produktionsomraade?

Deler Kommissionen den opfattelse, at en forhoejelse eller afskaffelse af importkvoterne vil give anledning til konkurrenceforvridning under de nuvaerende omstaendigheder?

Har Kommissionen foretaget en vurdering af de negative virkninger paa beskaeftigelsen i den europaeiske keramikindustri i tilfaelde af en forhoejelse eller afskaffelse af importkvoterne for de paagaeldende produkter som foelge af den illoyale konkurrence, som dette ville give anledning til?

Svar afgivet paa Kommissionens vegne af Sir Leon Brittan (29. marts 1996)

Kommissionens rapport om de tilsynsforanstaltninger og kvantitative kvoter, der finder anvendelse paa visse ikke-tekstilprodukter med oprindelse i Den Kinesiske Folkerepublik ((KOM(95) 614. )), blev udarbejdet paa Raadets anmodning. Formaalet med den var at undersoege de beroerte faellesskabsindustriers foelsomhed og den trussel, som importen fra Kina udgjorde over for disse industrier, samt at konstatere, om de oekonomiske overvejelser, som var grundlaget for Raadets afgoerelse af 1994, stadig gaelder. Kommissionens rapport indeholder en analyse for hver sektor, hvor der anvendes seks oekonomiske indikatorer, herunder udviklingen af importpriserne og beskaeftigelsessituationen i Faellesskabet inden for de paagaeldende sektorer.

Kommissionen konkluderer, at sektoren for keramik og porcelaen forbliver foelsom paa grund af den stigende import fra Kina, dens skadelige virkning paa salgsmulighederne og den omfattende underminering af priserne. Kommissionen gaar derfor ind for, at kvota-ordningen fortsaetter for at undgaa en fornyet stigning i importen fra Kina og en yderligere svaekkelse af situationen inden for den beroerte faellesskabsindustri. Med henblik paa at skabe ligevaegt mellem alle de beroerte interesser og under hensyntagen til den tidligere erfaring med forvaltningen af kvota-ordningen foreslaar Kommissionen imidlertid en moderat foroegelse af kvotamaengderne inden for denne sektor, som den ikke mener vil skabe forstyrrelse paa faellesskabsmarkedet.

Kinas omfattende underminering af priserne inden for keramik- og porcelaenssektoren har bl.a. foert til Kommissionens konklusion om, at den paagaeldende sektor stadig er foelsom. Formaalet med denne rapport var imidlertid ikke at foretage en analyse af omkostningsstrukturen i Kinas produktion.

Kommissionen er klar over, at der finder varemaerkeforfalskninger sted og henviser i sin rapport til foroegelsen af importens forstyrrende virkninger. Det hensigtsmaessige instrument til at bekaempe varemaerkeforfalskninger er imidlertid ikke ordningen med kvantitative begraensninger og tilsynsforanstaltninger, men forordningen om handelshindringer (Raadets forordning (EF) nr. 3286/94 ((EFT nr. L 349, 31.12.1994. ))), som giver Kommissionen de noedvendige instrumenter til at bekaempe denne praksis inden for Faellesskabet og paa tredjelandes markeder, samt Raadets forordning (EF) nr. 3295/94 ((EFT nr. L 341, 30.12.1994. )) om toldforanstaltninger mod varemaerkeforfalskede og piratkopierede varer.